கேள்வி: கரூர் - வரலாறு பற்றி தகவல் சொல்.
பதில்: File:Karur Pasupateeswarar temple.jpg உட்புறம்]] 2000 ஆண்டுகள் பழமைமிக்கது கரூர். கரூர், காலப்போக்கில் சேர, சோழ, பாண்டிய, கங்க மன்னர்கள், விஜய நகர நாயக்கர்கள், மைசூர் அரசர்கள் மற்றும் ஆங்கிலேயர்களின் ஆட்சியின் கீழ் இருந்துள்ளது. கரூர், பண்டைய காலங்களில் மிகவும் முக்கியமான அயல்நாட்டு வணிகத்தலமாக விளங்கியுள்ளது. அகழ்வாராய்ச்சியின் போது ரோம் நாணயங்கள் கண்டெடுக்கப்பட்டுள்ளன. ஆன்பொருணை என்றழைக்கப்பட்ட அமராவதி நதிக்கரையிலேயே, 'வஞ்சி மாநகர்' அமைக்கப்பட்டதாக வரலாறு கூறுகிறது. மேலும் சேர மன்னன் சேரன் செங்குட்டுவன், வஞ்சி மாநகரைத் தலைநகராகக் கொண்டு ஆண்டதாக சிலப்பதிகாரம் கூறுகிறது. இவ்வஞ்சி மாநகரே, 'கருவூர்' என்றழைக்கப்பட்டு, 'கரூர்' என தற்காலத்தில் அழைக்கப்படுகிறது. கரு+ஊர் (கருவூர்) என்பது கரூர் என மருவியது. கரூர் அருகே உள்ள ஆறுநாட்டார் மலையில் கரூரை ஆண்ட சேர மன்னர்களின் பெயர்கள் அடங்கிய கல்வெட்டு கிடைக்கப்பெற்றுள்ளது. பல்வேறு அகழ்வாராய்ச்சிகளின் மூலமும், கல்வெட்டுகளின் மூலமும் கரூர் சங்ககால சேரர்களின் தலைநகராக விளங்கியது நிரூபிக்கபட்டுள்ளது. கரூர் சோழர்களின் தலைநகரமாக விளங்கியுள்ளது. அங்குதான் சோழர்கள் கருவூலம் வைத்து செயல்பட்டிருக்கின்றனர். கரூர் நகரம் முந்தைய கோயம்புத்தூர் மாவட்டம் (மதராசு மாகாணம்) ஒரு பகுதியாக இருந்தது.
கேள்வி: கரூர் - புவியியல் குறித்து விரிவாக சொல்லுங்கள்.
பதில்: இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் உள்ளது. இந்த நகரம் தென்னிந்திய மாநிலமான தமிழ்நாட்டின், கரூர் மாவட்டத்தில் சென்னையிலிருந்து 370 கி.மீ. (230 மைல்) தொலைவில் அமைந்துள்ளது. அமராவதி ஆறு கரையில் கரூர் அமைந்துள்ளது. இங்கே உள்ள மண் வகைகள் கருப்பு மற்றும் சிவப்பு நிறத்தில் உள்ளன, இவை காவிரி சோழ நாடு பொதுவான பயிர்களுக்கு உகந்தவை.
கேள்வி: கரூர் - மக்கள் வகைப்பாடு பற்றி நீங்கள் என்ன அறிந்துள்ளீர்கள்?
பதில்: }} இந்திய 2011 மக்கள் தொகை கணக்கெடுப்பின்படி, கரூரில் 2,34,506 மக்கள் வசிக்கின்றார்கள். கரூர் மக்களின் சராசரி கல்வியறிவு 85.48% ஆகும். இது, இந்திய தேசிய சராசரி கல்வியறிவான 75.98% விட கூடியதே. கரூர் மக்கள் தொகையில் 11.22% ஆறு வயதுக்குட்பட்டோர் ஆவார்கள். 2011 ஆம் ஆண்டு மதவாரியான கணக்கெடுப்பின்படி, கரூரில் இந்துக்கள் 91.41%, முஸ்லிம்கள் 5.62%, கிறிஸ்தவர்கள் 2.88%, சீக்கியம்கள் 0.01%, பௌத்தம்கள் 0.01%, 0.07% பிற மதங்களைப் பின்பற்றுபவர்கள் மற்றும் சமயமின்மைகள் 0.01% பேர்களும் உள்ளனர்.
கேள்வி: கரூர் - போக்குவரத்து குறித்து விரிவாக சொல்லுங்கள்.
பதில்: கரூர், அருகில் உள்ள பெரிய நகரங்களுடன், சாலைகள் வழியாகவும், இருப்புப் பாதைகள் வழியாகவும் இணைக்கப்பட்டுள்ளது. கரூர் மையத்தில் பேருந்து நிலையம் உள்ளது. இது, பல நகரங்களுக்கும் பேருந்துகள் இயக்குகிறது. தேசிய நெடுஞ்சாலைகள் எண். 7 மற்றும் எண். 67 கரூர் வழியாகச் செல்கின்றன. மேலும் கரூரில் இருந்து, சேலம், ஈரோடு, திருச்சி, திண்டுக்கல் ஆகிய ஊர்களுக்கு இருப்புப் பாதை இணைப்புகள் உள்ளன. தமிழ்நாடு அரசு போக்குவரத்து கழகம் (TNSTC) மற்றும் தனியார் பேருந்துகள் மூலம் கேரளா, ஆந்திரா, கருநாடகம் போன்ற அண்டை மற்றும் பிற மாநிலங்களுக்கு, பேருந்துகள் இயக்கப்படுகின்றன.
கேள்வி: கரூர் - கல்லூரிகள் பற்றி நீங்கள் என்ன அறிந்துள்ளீர்கள்?
பதில்: கரூர் மாவட்டத்தில் மொத்தம் 9 கலை மற்றும் அறிவியல் கல்லூரிகள் செயல்பட்டு வருகின்றன. இவற்றில் 3 அரசு கல்லூரிகளும், 3 மகளிர் கல்லூரிகளும் அடங்கும்.6 பொறியியல் கல்லூரிகளும் அடங்கும். கரூரில் அரசு மருத்துவக் கல்லூரியும் ஒன்று உள்ளது. * முக்கிய கல்வி நிறுவனங்கள்: காங்கேயம் கலை மற்றும் அறிவியல் கல்லூரி, எம்.குமாரசாமி பொறியியல் கல்லூரி, அரசு கலைக் கல்லூரி (கரூர்) ஆகியவை உள்ளன.
கேள்வி: கரூர் - தொழில்கள் பற்றி நீங்கள் என்ன அறிந்துள்ளீர்கள்?
பதில்: * நூல் மற்றும் வீட்டுத்தொழில்: கரூர் உலகிற்கு ஹோம் டெக்ஸ் (home textiles) பொருட்களை ஏற்றுமதி செய்யும் முக்கிய மையமாகும் – படுக்கைத் திரைகள், மேசைத் துணிகள், பருத்தி கம்பளிகள் போன்றவை. * பஸ் உடைமை அமைப்பு தொழில்: தமிழ்நாட்டில், சென்னைக்கு அடுத்தபடியாக கரூரில் பெரிய பேருந்துகளுக்கு, சுமையுந்துகளுக்கு பாடி கட்டுமானம் செய்யப்படுகிறது. * வேளாண்மை: முக்கிய பயிர்கள்: நெல், வாழை, வெற்றிலை, நிலக்கடலை, சர்க்கரைக்கடலை.
கேள்வி: கரூர் - சுற்றுச்சூழல் மற்றும் நதிகள் பற்றி விளக்கவும்.
பதில்: * நதிகள்: அமராவதி, காவிரி, நொய்யல் ஆகிய நதிகள் கரூரின் விவசாயத்துக்கும் குடிநீருக்கும் முக்கியப் பங்கு வகிக்கின்றன. * சுற்றுச்சூழல் சிக்கல்கள்: டை தொழில்களால் ஏற்படும் நீர் மாசு பிரச்சனைகள் மற்றும் அவற்றை கட்டுப்படுத்தும் நடவடிக்கைகள் போன்றவைகள் ஆகும்.
கேள்வி: கரூர் - ஆடிப்பெருக்கு விழா பற்றி விளக்கவும்.
பதில்: ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, அமராவதி நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக அமராவதி நதித் தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, அமராவதி நதித் தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்.